[ca] L'all (Allium sativum) és un cultiu hortícola amb una llarga tradició a nivell mundial, destacat per les seves qualitats culinàries i medicinals. A Catalunya, l'all de Belltall és una de les últimes varietats tradicionals cultivades comercialment, mantenint una pràctica manual que contribueix a la diversitat agrícola. No obstant això, l'agricultura intensiva i la introducció de varietats modernes han reduït la diversitat de cultius, augmentant la necessitat de conservar varietats tradicionals com l'all de Belltall. Aquesta varietat contribueix a la biodiversitat local i ofereix valor econòmic i turístic, però actualment s'enfronta a diversos desafiaments, incloent deficiències agronòmiques, condicions climàtiques canviants i limitacions en la producció. Aquest estudi té com a objectiu millorar la producció i sostenibilitat del cultiu de l'all de Belltall mitjançant l'aplicació de millores agronòmiques i genètiques. Els objectius específics inclouen avaluar l'efecte de la data i densitat de sembra, establir les bases per a la mecanització del cultiu i millorar genèticament la varietat. Els resultats mostren que la data de sembra influeix significativament en la productivitat i qualitat dels bulbs. Sembrar en la data tradicional de desembre resulta en un percentatge més alt de plantes viables i menys afectació per fisiopaties, mentre que les sembres tardanes redueixen la mida i nombre de grans per bulb. A més, els bulbs sembrats en dates tardanes tendeixen a alterar el color morat de l'all de Belltall. En el context del canvi climàtic, on les temperatures en augment podrien fer que les condicions futures s'assemblin a les de les sembres més primerenques, és fonamental adaptar les pràctiques de sembra que permetin una acumulació adequada d'hores de fred per garantir una bona qualitat del bulb que mantingui les característiques de l'all de Belltall. En canvi, augmentar la densitat de sembra redueix la viabilitat de les plantes i afecta negativament la mida i el color dels bulbs. Per altra banda, la mecanització del cultiu es presenta com una estratègia clau per a la reducció de costos laborals i millora de l'eficiència del cultiu de l'all de Belltall. Aquest aspecte és important per facilitar l'expansió del cultiu i incrementar la llavor de sembra, que actualment és un dels factors clau que limiten la seva producció. En resum, aquest estudi proporciona informació valuosa per a la gestió i millora del cultiu de l'all de Belltall, adaptant-lo a les noves condicions climàtiques i tecnològiques. Les recomanacions derivades poden ajudar els productors a maximitzar el rendiment i la qualitat del cultiu, contribuint així a la seva sostenibilitat i competitivitat en el futur

[en] Garlic (Allium sativum) is a horticultural crop with a long tradition worldwide, outstanding for its culinary and medicinal qualities. In Catalonia, Belltall garlic is one of the latest traditional varieties grown commercially, maintaining a manual practice that contributes to agricultural diversity. However, intensive agriculture and the introduction of modern varieties have reduced the diversity of crops, increasing the need to preserve traditional varieties such as Belltall garlic. This variety contributes to local biodiversity and offers economic and tourist value, but currently faces several challenges, including agronomic deficiencies, changing climatic conditions and limitations in reproduction. This study aims to improve the production and sustainability of Belltall garlic cultivation by applying agronomic and genetic improvements. Specific objectives include assessing the effect of date and seed density, laying the foundations for crop mechanisation and genetically improving the variety. The results show that the sowing date significantly influences bulb productivity and quality. Sowing on the traditional December date results in a higher percentage of viable plants and less physiopathies affectation, while late sowing reduces the size and number of grains per bulb. In addition, bulbs sown in late dates tend to alter the purple colour of Belltall garlic. In the context of climate change, where rising temperatures could make future conditions similar to those of earlier sowing, it is essential to adapt the sowing practices that allow an adequate accumulation of cold hours to ensure a good quality of the bulb that maintains the characteristics of Belltall garlic. In contrast, increasing sowing density reduces the viability of plants and negatively affects the size and colour of bulbs. On the other hand, crop mechanization is presented as a key strategy for reducing labour costs and improving the efficiency of Belltall garlic cultivation. This aspect is important to facilitate the expansion of the crop and increase sowing seed, which is currently one of the key factors that limit its production. In summary, this study provides valuable information for the management and improvement of the cultivation of Belltall garlic, adapting it to the new climatic and technological conditions. The derived recommendations can help producers maximize crop yield and quality, thus contributing to their sustainability and competitiveness in the future